ΑΠΟΦΑΣΗ ΤΗΣ ΕΠΙΤΡΟΠΗΣ της 10ης Δεκεμβρίου 1992 όσον αφορά την εισαγωγή νωπού χοιρείου κρέατος, προϊόντων χοιρείου κρέατος και ζώντων χοίρων από την Ουγγαρία και την τροποποίηση των αποφάσεων 82/8/ΕΟΚ, 91/449/ΕΟΚ και 92/322/ΕΟΚ

(93/20/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 72/462/ΕΟΚ του Συμβουλίου της 12ης Δεκεμβρίου 1972 όσον αφορά τα προβλήματα υγειονομικής και κτηνιατρικής επιθεώρησης των εισαγωγών βοοειδών, προβάτων, αιγών και χοίρων, καθώς και νωπού κρέατος και προϊόντων κρέατος από τρίτες χώρες (1), όπως τροποποιήθηκε τελευταία από τον κανονισμό (ΕΟΚ) αριθ. 1601/92 του Συμβουλίου (2), και ιδίως τα άρθρα 6, 11, 15, 16, 21 και 22,

Εκτιμώντας:

ότι, με την απόφαση 82/8/ΕΟΚ της Επιτροπής (3), θεσπίζονται οι υγειονομικοί όροι οι σχετικοί με τα ζώα και το υγειονομικό πιστοποιητικό για τις εισαγωγές νωπού κρέατος από την Ουγγαρία-

ότι, με την απόφαση 91/449/ΕΟΚ της Επιτροπής (4), καθορίζεται το πρότυπο για το υγειονομικό πιστοποιητικό εισαγωγών προϊόντος του κρέατος από την Ουγγαρία-

ότι, με την απόφαση 92/322/ΕΟΚ της Επιτροπής (5), θεσπίζονται οι υγειονομικοί όροι που αφορούν τα ζώα και το υγειονομικό πιστοποιητικό για τις εισαγωγές οικοσίτων χοιροειδών και βοοειδών από την Ουγγαρία-

ότι οι αρμόδιες κτηνιατρικές αρχές της Ουγγαρίας ανέφεραν την εμφάνιση κλασικής πανώλης των χοίρων στην κομητεία Bekes-

ότι η κατάσταση αυτή ενδέχεται να αποτελέσει σοβαρό κίνδυνο για την υγεία των ζώων στην Ευρωπαϊκή Κοινότητα και ότι, ως εκ τούτου, θεσπίζεται με την απόφαση 92/539/ΕΟΚ της Επιτροπής (6), η διακοπή των εισαγωγών από την Ουγγαρία ζώντων χοίρων, νωπού χορείου κρέατος, σπέρματος χοίρων, εμβρύων χοίρων και προϊόντων χοιρείου κρέατος (άλλων από εκείνα τα οποία υπέστησαν πλήρη θερμική επεξεργασία)-

ότι οι αρμόδιες κτηνιατρικές αρχές της Ουγγαρίας έχουν ήδη λάβει όλα τα αναγκαία υγειονομικά μέτρα, συμπεριλαμβανομένης και της πρόληψης της διακίνησης ζώντων χοίρων, χορείου κρέατος και ορισμένων προϊόντων χοιρείου κρέατος από την προαναφερθείσα κομητεία στην υπόλοιπη χώρα-

ότι, σύμφωνα με τη γνώμη μιας αποστολής της Επιτροπής στην Ουγγαρία, η κατάσταση είναι υπό έλεγχο και ότι είναι σήμερα δυνατόν να επιτραπούν οι εισαγωγές από ορισμένες περιφέρειες της Ουγγαρίας ζώντων χοίρων, νωπού χοιρείου κρέατος και ορισμένων προϊόντων χοιρείου κρέατος με εξαίρεση την κομητεία Bekes-

ότι θα πρέπει να τροποποιηθούν αναλόγως τα αντίστοιχα υγειονομικά πιστοποιητικά των ζώων-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα κράτη μέλη θα επιτρέψουν τις εισαγωγές οικοσίτων χοιροειδών, νωπού κρέατος και προϊόντων κρέατος των ζώων αυτών, συμπεριλαμβανομένων και των αγριόχοιρων, από την Ουγγαρία με εξαίρεση την κομητεία Bekes. Ωστόσο, τα κράτη μέλη θα επιτρέψουν την εισαγωγή από την κομητεία Bekes προϊόντων κρέατος τα οποία έχουν υποστεί θερμική επεξεργασία σε ερμητικώς κλεισμένα δοχεία με τιμή Fc ίση ή μεγαλύτερη από 3,00, άλλως πως έχουν υποστεί θερμική επεξεργασία κατά την οποία η θερμοκρασία στο μέσο της διάταξης είναι τουλάχιστον 70 o Κελσίου, ή έχουν υποστεί επεξεργασία με φυσική ζύμωση ή ωρίμανση τουλάχιστον εννέα μηνών για το χοιρομέρι βάρους τουλάχιστον 5,5 χιλιογράμμων και η οποία παρουσιάζει τα ακόλουθα χαρακτηριστικά:

- aW ίση ή μικρότερη από 0,93,

- pH ίσο ή μικρότερο από 6.

Άρθρο 2

Το παράρτημα Α της απόφασης 82/8/ΕΟΚ τροποποιείται ως εξής:

1. μετά τους όρους "Χώρα εξαγωγής: Ουγγαρία", προστίθενται οι όροι "(με εξαίρεση, στην περίπτωση νωπού κρέατος χοίρων, την κομητεία Bekes)-

2. στο τμήμα IV σημείο 1 πρώτο εδάφιο, μετά τους όρους "Επικράτεια της Ουγγαρίας", προστίθενται οι όροι: "(με εξαίρεση, στην περίπτωση των χοίρων που εσφάγησαν μετά την 1η Σεπτεμβρίου 1992, την κομητεία Bekes)".

Άρθρο 3

Η απόφαση 91/449/ΕΟΚ τροποποιείται ως εξής:

1. στο παράρτημα Α μέρος ΙΙ, ο όρος "Ουγγαρία" ακολουθείται από τους όρους "(με εξαίρεση, στην περίπτωση των προϊόντων που προέρχονται από κρέας χοίρων που εσφάγησαν μετά την 1η Σεπτεμβρίου 1992, την κομητεία Bekes)"-

2. στο παράρτημα Δ μέρος ΙΙ, η Ουγγαρία περιλαμβάνεται στον κατάλογο των εγκριθεισών χωρών για τη χρήση του προτύπου υγειονομικού πιστοποιητικού που αναφέρεται στο μέρος Ι του παραρτήματος Δ.

Άρθρο 4

Η απόφαση 92/322/ΕΟΚ τροποποιείται ως εξής:

1. στα παραρτήματτα Γ και Δ προστίθενται μετά τους όρους "χώρα εξαγωγής: Ουγγαρία", οι όροι "(με εξαίρεση την κομητεία Bekes)"-

2. στα παραρτήματα Γ και Δ τμήμα V παράγραφος 1, μετά τον όρο "Ουγγαρία" προστίθενται οι όροι "(με εξαίρεση την κομητεία Bekes)".

Άρθρο 5

Η παρούσα απόφαση απευθύνεται στα κράτη μέλη.

Βρυξέλλες, 10 Δεκεμβρίου 1992.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 302 της 31. 12. 1972, σ. 28.

(2) ΕΕ αριθ. L 173 της 27. 6. 1992, σ. 13.

(3) ΕΕ αριθ. L 8 της 13. 1. 1982, σ. 9.

(4) ΕΕ αριθ. L 240 της 29. 8. 1991, σ. 28.

(5) ΕΕ αριθ. L 177 της 30. 6. 1992, σ. 1.

(6) ΕΕ αριθ. L 347 της 28. 11. 1992, σ. 68.